kardosdrur/scandi-wiki huggingface dataset:
Halvleder-mikrochip

En halvleder-mikrochip eller halvlederbrik (kortere mikrochip, chip; engelsk: Die) er indenfor halvlederteknologi betegnelsen for selve halvlederkomponenten uden hus. En halvlederskive skæres med en diamant og brækkes op til de små halvleder-mikrochips efter endt forarbejdning (bl.a. litografi dotering, metalisering...).

Mange halvlederkomponenter er baseret på silicium og deres chips eller brikker kan så kaldes silicium-chips eller siliciumbrikker.

En halvleder-mikrochip kan f.eks. være forarbejdet til:
 halvlederdiode
 lysdiode
 transistor
 integreret kredsløb
 EPROM
 microprocessor
 mikrocontroller

Kilder/referencer 

Elektronik
Mikrochip-virksomheder
Jonah Falcon

Jonah Adam Falcon (født 29. juli 1970) er en skuespiller og forfatter fra New York, USA, han har siden 1999 været kendt som den nulevende mand med den længste penis i verden.

Jonah Falcon har aldrig haft stor succes med sit skuespil, men da han i 1999 deltog i HBO dokumentaren Private Dicks: Men Exposed, blev han kendt for sin penis, som måler 24 cm i slap tilstand og 34 cm i stiv tilstand, hvilket er det, der har givet ham mest opmærksomhed. På trods af muligheden for stor succes i pornoindustrien har Falcon i modsætning til John Holmes, som havde en penis af samme størrelse aldrig haft lyst til at gå den vej, da hans passion er skuespil, hvilket han dog ikke har haft det store held med indtil nu.

Skuespilskarriere 
Falcon har medvirket i:
 NBC's sitcom Ed, som baggrundsskuespiller (3 afsnit).
 FOX's Melrose place, som baggrundsskuespiller (3 afsnit).
 Law & Order, som nævning 2. 
 Law & Order: Special Victims Unit, som baggrundsskuespiller (3 afsnit).
 HBO's The Sopranos, som baggrundsskuespilleren Dave (1 afsnit).
 Sex and the City, som baggrundsskuespiller (1 afsnit).
 Madigan Men, som baggrundsskuespiller (1 afsnit).
 Just My Luck, som baggrundsskuespiller.

Talkin' Yankess 
Falcon er værten på et kabeltvshow, kaldet Talkin' Yankees Hosted by Jonah Falcon, hvor seerne kan ringe ind, værterne fra Howard Stern showet ringer ofte til Falcon for at stille nådesløse spørgsmål om Falcons underliv.

Referencer

Eksterne henvisninger 
 
 Jonah Falcons twitterprofil

Skuespillere fra New York
Personer fra New York City
Frederik Torm

Frederik Emanuel Torm (født 24. august 1870 i Tschifu, Kina, død 3. november 1953 i København) var en dansk teolog. Han var søn af skibsreder Ditlev Torm.

Torm var dr. theol. og professor i Ny Testamente ved Københavns Universitet 1903-1940. Han var universitetets rektor i perioden 1924-25. Han var en af de tidligste kritikere i Danmark af den nazistiske udvikling i Tyskland i kirkepolitiske sammenhæng og udgav Kirkekampen i Tyskland 1933-39 (1939) om emnet. Fra 1921-1949 var han desuden formand for Den Danske Israelsmission.

Torm blev Ridder af Dannebrogordenen 1920, Dannebrogsmand 1925, Kommandør af 2. grad 1932 og af 1. grad 1940. Han er begravet på Assistens Kirkegård.

Udgivelser: 
Frederik Torm har udgivet kommentaren: Paulus' Breve til Timoteus og Titus, indledede og fortolkede af Frederik Torm. Udgivet ved G. E. C. Gads forlag - København 1932.

Kilder 
 Biografi i Dansk Biografisk Leksikon

Referencer

Eksterne henvisninger 
 

Teologer fra Danmark
Bibelforskere
Rektorer ved Københavns Universitet
Faglitterære forfattere fra Danmark
Dansksprogede forfattere fra Danmark
Kommandører af 1. grad af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Studenter fra Metropolitanskolen
Skat Hoffmeyer

Christian Julius Skat Hoffmeyer (7. december 1891 i Kauslunde, Odense Amt – 31. august 1979 på Hillerød Amtssygehus) var en dansk biskop over Århus Stift 1940-61. Han var far til Erik Hoffmeyer.

Hoffmeyer blev student fra Metropolitanskolen i 1909, derefter cand. theol. i 1915 og dr.theol. 1918 fra Københavns Universitet.

Efter besættelsens afslutning blev Hoffmeyer involveret i en sag omkring antisemitisme, som skyldtes et foredrag afholdt i Randers, hvor biskoppen udtalte sig kritisk om jøder. Sagen blev dog droppet på opfordring af blandt andre Christian 10..

Hoffmeyer blev Ridder af Dannebrogordenen 1934, Dannebrogsmand 1941, Kommandør 1952 og Kommandør af 1. grad 1963. Han er begravet på Rårup Kirkegård.

Kilder 
 Biografi i Dansk Biografisk Leksikon

Eksterne henvisninger 
 

Biskopper over Århus Stift
Personer i Kraks Blå Bog (afdøde)
Personer i Dansk Biografisk Leksikon
Personer fra Fyn
Danskere i 1900-tallet
Kommandører af 1. grad af Dannebrog
Studenter fra Metropolitanskolen
Roberto Balado

Roberto Balado Méndez (født 15. februar 1969, død 2. juli 1994) var en cubansk bokser, der i 1992 vandt guld ved de olympiske lege.

Død 
Balado døde i et biluheld i Havana den 2. juli 1994.

Olympiske resultater 
 Vandt over Tom Glesby (Canada) 16-3
 Vandt over Larry Donald (USA) 10-4
 Vandt over Brian Nielsen (Danmark) 15-1
 Vandt over Richard Igbineghu (Nigeria) 13-2

Eksterne henvisninger 
 Amatørstatistik
 Profil  på sports-reference.com

Boksere fra Cuba
Olympiske mestre fra Cuba
Omkomne ved trafikulykker i Cuba
Christoffer Remmer

Christoffer Remmer (født 16. januar 1993) er en dansk fodboldspiller, der er forsvarsspiller for KVC Westerlo. Han har tidligere spillet for den danske superligaklub F.C. København.

Klubkarriere 
Remmer skiftede i 2009 fra Hvidovre IFs ungdomsafdeling til F.C. Københavns. Han var med til at vinde det danske mesterskab med F.C. Københavns U19-mandskab. FC København og Remmer forlængede i oktober 2011 kontrakten, så den var gældende til sommeren 2014. Denne indebar at han skulle starte som fuldtidsspiller fra 1. juli 2012, da han på dette tidspunkt var færdig med 3.G. på gymnasiet. 

I sommeren 2012 blev han en del af klubbens førsteholdstrup. Han debuterede på FCK's førstehold den 4. august 2012, da han spillede hele kampen i Superligaens 4. runde mod Esbjerg fB på Blue Water Arena, hvor FCK vandt med 2-1. Tre uger senere var Christoffer Remmer igen i startopstillingen og registeret for sin anden kamp i Superligaen, da holdet vandt 3-2 på udebane over Randers FC.

I marts 2014 blev hans kontrakt forlænget til 30. juni 2017, og i sæsonen 2013/14 startede han inde 14 gange i Superligaen og pokalen og fortrængte i starten af foråret 2014 Lars Jacobsen fra højre back-pladsen i en periode.

I starten af 2014/15-sæsonen døjede han med lyskeproblemer og måtte gennemgå en operation, som holdt ham ude det meste af efteråret, men i april 2015 var han helt fit for fight og startede inde i 9 af forårets 12 sidste kampe. Her fik han bl.a. vist, at han også kan bruges såvel centralt på midtbanen som i højre side.

Den 10. august 2016 blev Christoffer Remmer solgt til norske Molde FK.

Den 16. juli 2019 blev det offentliggjort, at Remmer skiftede til den belgiske klub KVC Westerlo. Han skrev under på en treårig aftale.

Landsholdskarriere 
Christoffer Remmer debuterede for et landshold under Dansk Boldspil-Union den 24. april 2009, da han efter 75. minutter blev indskiftet i U/16-landskampen på Holstebro Idrætspark mod Ungarn.

Fra den 19. oktober 2010 til 6. maj 2011 nåede Remmer at spille syv kampe for Danmark U/18. Fra august 2011 indtil slutningen af maj 2012 spillede han 15 kampe for U/19 mandskabet.

Ved NI Milk Cup i Nordirland i juli 2012 spillede Remmer to kampe for Danmarks U/20-fodboldlandshold. Her var han anfører for holdet mod USA og Chile.

I marts 2013 blev Remmer udtaget til U/21-landsholdet, hvor han debuterede den 21. marts 2013 i et 1-3 nederlag til Frankrig. På trods af sin langvarige skade i efteråret 2014 nåede han at have sin andel i, at holdet kvalificerede sig til EM-slutrunden i juni 2015. Remmer blev også udtaget til EM-truppen.

Referencer

Eksterne henvisninger
 Christoffer Remmer på fck.dk
 

Fodboldspillere fra Danmark
Fodboldspillere fra FC København
Fodboldspillere fra Molde FK
Fodboldspillere fra KVC Westerlo
Genes, Brain and Behavior

Genes, Brain and Behavior (dansk: Gener, Hjerne og Adfærd) er et videnskabeligt tidsskrift, der blev offentliggjort i artiklerne i neurogenetisk og adfærdsmæssige genetisk forskning. Bladet blev grundlagt i 2002 og er udgivet af Wiley-Blackwell. Det er tidsskrift for International Behavioural and Neural Genetics Society. Deres I-faktoren i 2010 var 4,061. Den stiftende redaktør var Wim Crusio. Siden 2012 Andrew Holmes er chefredaktør.

Kilder

Ekstern henvisning 
 Hjemmeside (engelsk)

Sundhedsvidenskabelige tidsskrifter
Tidsskrifter om naturvidenskab
Genetik
Neurovidenskab
Etableret i 2002
Naturvidenskabelige tidsskrifter
Polytrichaceae

Polytrichaceae er en familie af mosser. De er generelt større end andre mosser og med en forstærket stængel, der gør dem stive. Bladene har en meget bred ribbe som på oversiden har lameller på langs. Alle arter i denne familie er topfrugtede og dioike. Deres peristom indeholder fra 32 til 64 tænder.

Fem slægter findes i Danmark med i alt 15 arter.

 Atrichum
 Oligotrichum
 Pogonatum
 Polytrichastrum
 Polytrichum

 Alophosia
 Atrichopsis
 Bartramiopsis
 Dawsonia
 Dendroligotrichum

 Hebantia
 Itatiella
 Lyellia
 Meiotrichum
 Notoligotrichum

 Plagioracelopus
 Polytrichadelphus
 Pseudatrichum
 Psilopilum
 Steereobryon

Eksterne henvisninger 
 Bernard Goffinet – Bryology (and Lichenology) Systematik

 
Mosfamilier
The Broads

The Broads er et netværk af floder og indsøer i Norfolk og Suffolk i England. Den nordlige del er kendt som Norfolk Broads, og den sydlige som Suffolk Broads. Området ligger mellem kystbyerne Great Yarmouth og Lowestoft og indlandsbyen Norwich.

The Broads fik i 1988 en særlig beskyttelsesstatus, som sætter området på samme niveau som nationalparkerne. Forskellen fra andre nationalparker er, at det er grevskaberne, der har defineret denne park, som dermed ikke hører under staten. Broads Authority blev oprettet i 1989 for at drive parken.

Det totale areal er 303 km², hvoraf det meste ligger i Norfolk. Det er mere end 200 km farbare vandveje, fordelt på syv floder og omkring 50 søer. Kun tretten søer er åbne for almindelig færdsel, mens tre andre har sejlbare kanaler. Om efteråret og vinteren er der restriktioner på færdsel i dele af området.
 
The Broads har givet navn til det administrative distrikt Broadland.

Kilder 

Artiklen bygger helt eller delvist på Norsk Wikipedia.
 Officielt websted om parken Broads Authority
 Turistportal om parken

Nationalparker i Storbritannien
Englands geografi
Etableret i 1988
Statens Pædagogiske Forsøgscenter

Statens Pædagogiske Forsøgscenter (ofte kendt som SPF) var en statsskole for 8.-10. klassetrin oprettet i 1964 under undervisningsminister K. Helveg Petersen til hensigt at udvikle nye undervisning- og læringsmetoder og forske i praktisk pædogik. Skolen lukkedes i 2007. Skolens elever var repræsentativt udvalgte til at afspejle en gængs klasse.

Blandt de mange formål for skolen har været at udvikle og perspektivere ideer for undervisningen af de ældste klassetrin i folkeskolen. Med hensyn til disse ideer har formålet også været at afprøve dem i praksis samt skabe oversigt over de resultater, som indsatsen har skabt. Der har naturligvis også været fokus på klassiske og nødvendige opgaver som at skabe bro mellem folkeskolen og diverse ungdomsuddannelser samt det generelle erhvervsliv.

Lokalerne som skolen husede lå i Islev, mellem Brønshøj og Ballerup, og var bygget af byggelærlinge og udsmykket af elever fra Det Kongelige Danske Kunstakademi; bygget af unge for unge.

Kendte elever 
Listen er ikke komplet.
 Bossy Bo, musiker.
 Brigitte Nielsen, model og skuespiller.
 Laust Sonne, musiker.
 Peter Schmeichel, fodboldspiller.
 Thomas Blachman, musiker, komponist og producer.
 Barbara Moleko, sangerinde og sangskriver.
 Kira Skov, sangerinde.
 Jakob Olrik, forfatter, debattør og sexolog

Kendte lærere 
 Karsten Killerich, chefanimator på tegnefilmen Valhalla.
 Bente Hjorth, Stifter af Haute Couture design skolen Columbine.

Projekter 
 Elever på skolens ældste klassetrin deltog i 2006 i et Comenius-projekt med en partner i Cappodocia, Tyrkiet.

Populærkultur 
 TV2's tv-serie Rita fra 2012 er optaget på og omkring skolen.

Eksterne henvisninger 
 Nuværende ejere af ejendommene
 Artikel om lukningen af skolen
 Kort artikel om skolen
 Statens Pædagogiske Forsøgscenters Facebook-side

Uddannelsesinstitutioner i København
Islev
Etableret i 1964
Ophørt i 2007
Theodor Lehmann

Theodor Heinrich Wilhelm Lehmann (født 22. november 1824 i Rendsborg, død 29. juli 1862) var en holstensk politiker, fætter til Orla Lehmann.

Lehmann deltog 1848-50 frivilligt i opstanden og blev officer. Han blev 1851 sagfører i Kiel og valgtes 1859 til den holstenske stænderforsamling, hvor han snart blev en af ordførerne for oppositionen mod Danmark. I 1859 deltog han i stiftelsen af den tyske nationalforening og fik januar 1861 dennes holstenske afdeling til at udtale sig for Slesvig og Holstens nøjeste tilslutning til det under Preussens ledelse samlede Tyskland, idet han på forhånd gav kong Vilhelm tilnavnet Erobreren. Han blev derfor tiltalt højforræderi, men frifundet.

Kilder

Eksterne henvisninger 
 

Politikere fra Tyskland
Advokater fra Tyskland
Stænderdeputerede fra Holsten
Personer i Treårskrigen fra Slesvig-Holsten
Tyskere i 1800-tallet
Danskere i 1800-tallet
Personer fra Rendsborg
Theodor
Antoine Hugot

Antoine Hugot (født 1761 i Paris, død 18. september 1803 i Paris) var en fransk fløjtenist, underviser og komponist.

Liv og værker 
Hugot modtog undervisning fra kreolsk musiker kaldet Atys (Atis), som virkede i Paris. I 1780'erne gjorde han sig til et kendt navn ved Concert spirituel som fløjtesolist. I 1789 blev han solofløjtenist i det nyetablerede pariserorkester "Bouffons italiens", som ledtes af Giovanni Battista Viotti. I 1793 kom Hugot forbi musikkorpset tilknyttet Garde nationale fra Paris. I 1795 blev han udnævnt som en af de dengang fire fløjteprofessorer ved det nyetablerede Conservatoire de Paris. I 1803 gjorde Hugot selv en ende på sit liv ved at springe ud af vinduet fra fjerde sal.

Hugots kompositoriske efterladenskab omfatter 6 fløjtekoncerter, duetter for 2 fløjter, sonater og etuder. I 1804 offentligtgjorde Hugots kollega Johann Georg Wunderlich på grundlag af Hugots forarbejde lærebogen Méthode de Flûte du Conservatoire par M.M. Hugot et Wunderlich / Membres du Conservatoire.

Litteratur 
 Blume, Friedrich (Hrsg.): Die Musik in Geschichte und Gegenwart, 1. oplag, 1949-1986
 The New Grove, 2. oplag
 Ursula Pešek, Željiko Pešek: Flötenmusik aus drei Jahrhunderten. Bärenreiter, Kassel 1990. , S. 58

Fløjtenister fra Frankrig
Komponister fra Frankrig
Personer fra Paris
Franskmænd i 1700-tallet
Personer der har begået selvmord
Polytrichastrum

Polytrichastrum (Jomfrukapsel) er en slægt af mosser, med tre arter i Danmark og ca. 13 arter i verden. Ligesom andre slægter i familien Polytrichaceae har også Polytrichastrum blade, der på langs har lameller. Det gør bladet mat og ugennemsigtigt i modsætning til mange andre mosser.

Arterne i denne slægt blev tidligere henført til slægten Polytrichum (Jomfruhår). Polytrichastrum (afledt af Polytrichum) betyder 'mangehåret' og hentyder til sporehusets hætte (kalyptra), der er stærkt håret. Det er også disse hår, der har givet slægten dets danske navn.

 Grenet jomfrukapsel Polytrichastrum alpinum
 Skovjomfrukapsel Polytrichastrum formosum
 Mosejomfrukapsel Polytrichastrum longisetum

Litteratur 
 Smith, A. J. E. The Moss Flora of Britain and Ireland, 2004, Cambridge University Press,

Ekstern henvisning 
 www.itis.gov Systematik.

Mosslægter
Polytrichaceae
Henning Høirup

Henning Niels Høirup (10. april 1909 i Holbæk – 21. august 1995) var en dansk teolog og biskop over Århus Stift. Han var bror til Jacob Høirup.

Høirup blev student fra Odense Katedralskole i 1927 og cand.theol. 1934 fra Københavns Universitet, fra 1949 dr.theol. Valgt til biskop i Århus Stift fra 1963-1980.

Høirup blev Ridder af Dannebrogordenen 1955, Ridder af 1. grad 1965 og Kommandør 1975.

Kilder 
 Biografi i Dansk Biografisk Leksikon

Eksterne henvisninger 
 

Biskopper over Århus Stift
Personer i Kraks Blå Bog (afdøde)
Personer i Dansk Biografisk Leksikon
Personer fra Holbæk
Kommandører af Dannebrog
Danskere i 1900-tallet
ICarly (sæson 4)

Den fjerde sæson af iCarly begyndte at sendes på Nickelodeon 30. juli 2010 og sluttede den 11. juni 2011 efter 13 episoder.

Oversigt over handlingsforløbet 

Ved et uheld stater iCarly-besætningen en fankrig på WebiCon, om hvem der skulle date: Carly og Freddie (Creddie), eller Sam og Freddie (Seddie). På trods af at de tre bekræfter, at ingen af dem dater, er krigen tilsyneladende stadig uløst. 
Men fem måneder senere, da de tre færdiggøre deres to måneders søgen efter en praktikant til iCarly, begynder Sam til Carly og Freddies forvirring og mistænksomhed, at hænge ud med Freddie og Brad, den nye praktikant, hver gang hun får muligheden for det. 
Da Freddie tester hans selfmade "MoodFace" app på Sam, bekræfter hun at hun er faktisk forelsket. Da de tror at Sam stadig hader Freddie, tror han og Carly, at Sam er forelsket i Brad. Carly prøver at bevise dette. Sam forsøger stadig at overbevise hende om, at hun ikke selv er forelsket i ham. 
Freddie finder senere Sam i skolegården og snakker med hende om at åbne og tage en risiko, når det kommer til romantiske følelser. Han indser ikke, at han rent faktisk refererer til sig selv. I midten af snakken, kysser Sam Freddie lidenskabeligt og afslører, at i virkeligheden er han den, hun er forelsket i, som en chokeret Carly ser gennem vinduet.

Episoder

Medvirkende

Andre medvirkende

Kilder 

Sæsoner af iCarly
South Downs National Park

South Downs National Park er Englands nyeste nationalpark. Parken blev åbent den 1. april 2011. Den ligger ved Englands sydkyst og dækker et areal på 1.627 kvadratkilometer.
 
Nationalparken er 140 km lang, og den strækker sig gennem de tre grevskaber Hampshire, West Sussex og East Sussex. I vest starter nationalparken ved St. Catherines Hill nær Winchester, og den slutter ved Beachy Head nær Eastbourne i øst.

Kilder 
 Parken officielle websted
Artiklen bygger helt eller delvist på Engelsk Wikipedia.

Nationalparker i Storbritannien
Englands geografi
Etableret i 2011
Mesterklasse

Mesterklasse, mesterkursus eller masterclass er undervisning på højt niveau af en ekspert i maleri, musik, skuespil etc.. Mesterklasser er især udbredt inden for musik.

Mesterklasser er særlig undervisning i grupper, hvor én elev bliver instrueret, mens andre studerende ser på. Desuden kan der være publikum – herunder dem, der ikke fik plads på kurset, men som kan få meget ud af de andres undervisning.

Noter 

Musikuddannelse
Friedrich Dülon

Friedrich Ludwig Dülon (eller Dulon, født 14. august 1767 i Oranienburg, død 7. juli 1826 i Würzburg) var en tysk fløjtevirtuos.

Dülon var blind. Han foretog lange koncertrejser og var i 1796-1800 ansat ved hoffet i Sankt Petersborg. Dülon udgav også kompositioner for fløjte. Hans selvbiografi blev udgivet i to bind ved Christoph Martin Wieland 1807-1808.

Kilder 
 Svensk uppslagsbok. Malmø 1931.

Komponister fra Tyskland
Fløjtenister fra Tyskland
Selvbiografer fra Tyskland
Tyskere i 1700-tallet
Tyskere i 1800-tallet
Svensk uppslagsbok
Carl W. Noack

Carl Wulff Noack (21. november 1885 i Ribe – 24. september 1960 i Oslo) var en dansk teolog og biskop i Haderslev Stift i perioden 1936-1955. 

Student fra Ribe Katedralskole i 1903.

Han blev Ridder af Dannebrogordenen 1930, Dannebrogsmand 1939, Kommandør af 2. grad 1949 og af 1. grad 1955.

Han var far til teolog og rektor Bent Noack.

Eksterne henvisninger 
 http://www.haderslev.stift.dk/biskopper/

Biskopper over Haderslev Stift
Personer i Kraks Blå Bog (afdøde)
Personer fra Ribe
Personer i Dansk Biografisk Leksikon
Kommandører af 1. grad af Dannebrog
Danskere i 1900-tallet
Studenter fra Ribe Katedralskole
Jolande Sap

Jolande Sap (født 22. maj 1963 i Venlo, Holland) er hollandsk politiker, økonom og filosof. Hun har siden slutningen af 2010 været formand af GroenLinks.

Eksterne henvisninger 

Politikere fra Nederlandene
Økonomer fra Holland
Adam Abraham von Gaffron

Adam Abraham von Gaffron (begravet 23. juni 1738) var en dansk officer.

Han var søn af en protestantisk schlesisk adelsmand, Maximilian von Gaffron, der i Trediveårskrigen havde været svensk officer, og Elisabeth von Lehst. For ikke at blive tvunget til at gå over til katolicismen afstod Abraham von Gaffron, så snart han blev voksen, sit fædrenegods Haltauf ved Münsterberg til sin eneste søster og drog til Danmark, hvor han trådte ind i Fodgarden og 1683 blev fændrik; han fulgte med hjælpetropperne til Irland og Nederlandene, blev 1690 sekond-, 1692 premierløjtnant og 1696 kaptajn. Ved Grenaderkorpsets oprettelse 1701 blev han major ved dette, 1706 oberst af infanteriet og 1707 chef for et dansk regiment i kejserlig tjeneste, hvilket han dog snart byttede for Marineregimentet; i spidsen for dette blev han såret ved Helsingborg 1710. Samme år fik han efter Valentin von Eickstedt kommandoen over Grenaderkorpset, blev 1712 generalmajor og viste sig ligeledes under de påfølgende års felttog i Nordtyskland som en tapper og dygtig fører.

Senere, da krigsskuepladsen var forlagt til Norge, og der til forstærkning af den egentlige norske hær i sommeren 1717 afsendtes et dansk korps, hørte Gaffron til dette. Han fik med en ret betydelig styrke den opgave ved Glommen at bevogte adgangen fra Sverige til oplandene. Efter Carl XII's fald blev han ad Østerdalen dirigeret mod Røros for at spærre Carl Gustaf Armfeldts korps hjemvejen til Sverige; Armfeldt søgte derfor tilbage over Tydalsfjeldet, hvor hans hær som bekendt gik til grunde under et 3 dages uvejr. I sommeren 1719 var Gaffron så ansat ved overkommandoen over det såkaldte Smålenske Korps, der rykkede ind i Båhus Len, og efter dette kortvarige felttog vendte Gaffron med de danske regimenter hjem til Danmark uden i de 2 år, han havde: ført kommando i Norge, at have haft et alvorligt sammenstød med fjenden. 1720 blev han kommandant i Nyborg, hvor han stod i et godt forhold til borgerskabet, udnævntes til generalløjtnant 1734, Februari 1734 Ridder af Dannebrogordenen og døde 1738 (begravet 23. juni).

1705 havde han ægtet Christiane Charlotte Trolle, datter af etatsråd Herluf Trolle til Snedinge. Gaffrons 2 sønner blev danske officerer; den ene døde ung, den anden arvede slægtens gamle godser i Schlesien, hvor hans efterkommere endnu lever.

Kilder 
 H.W. Harbou, "Adam Abraham von Gaffron", i: C.F. Bricka (red.), Dansk Biografisk Lexikon, København: Gyldendal 1887-1905.
 Gothaer Taschenbuch d. freiherrl. Häuser 1879.
 Hist. Tidsskr., 3 R 6 Pag 461- Kopibog i kirke Ark. 1738.
 Personalhist., Tidskr. 2 R 1 Pag. 269. – Pont Atl. 6 Pag. 770).

Personer i Dansk Biografisk Leksikon
Generalløjtnanter fra Danmark
Personer i Den Store Nordiske Krig fra Danmark-Norge
Danskere i 1600-tallet
Danskere i 1700-tallet
Christian Høgh Andersen

Christian Høgh Andersen (født 1. januar 1976 i Randers) er en dansk journalist. Han er uddannet fra Journalisthøjskolen i Aarhus. Christian Høgh Andersen har været hos TV 2/Bornholm fra 2004-2006 og blev derefter ansat hos TV2 Sport.

I 2012 var Christian Høgh Andersen vært for TV2s dækning af Tour de France. Han har tidligere dækket touren i 2007 og 2008, men har ellers holdt pause fra cykelsporten – mestendels til fordel for fodbold (herunder verdensmesterskabet i Sydafrika).

I dag er Christian Høgh Andersen vært på TV 2 News og TV 2 Nyhederne. 

I forbindelse med VM i fodbold, hvor Marokkos landshold spillede imod Frankrig, udtalte Christian Høgh Andersen i et indslag på TV2 News d. 12. december 2022, at Marokkos landshold var sammenlignelige med en flok aber, der holder sammen.

Referencer

Eksterne henvisninger 
 

Tv-værter fra Danmark
Sportsjournalister fra Danmark
Personer fra Randers
Jacques-Nicolas Lemmens

Jacques-Nicolas Lemmens (3. januar 1823—30. januar 1881) var en belgisk orgelspiller.

Lemmens var elev af Bryssels konservatorium, af blandt andre Fétis, og siden selv lærer derved; en tid lang levede Lemmens i England. Han var en fremragende orgelvirtuos og meget skattet som komponist for sit instrument; vidt bekendt og benyttet var hans École d’orgue.

Kilder 

 

Organister
Komponister fra Belgien
Salmonsens